Merülés Montaña Amarilla mellett – Tenerife – Könnyűbúvárkodás
Merülés Montaña Amarilla mellett
Merülés vulkanikus zátonyokhoz Tenerife déli részén
Montaña Amarilla egy nagyon szép part menti domb, amely sárga színű vulkáni hamuból alakult ki, és az erózió koptatta jelenlegi formájára. A körülötte lévő tenger mélye ugyanolyan szép, mint a felszín fölött. E holdbélire emlékeztető tengermélyi tájon sziklás, üregek és barlangok szabdalta csúcs is található. Tenerife szigetének déli részén, a Las Galletas üdülőtelepülés és sportkikötő közelében található. Ez a merülési pont a szélrózsa minden irányában kínál látnivalókat.
Merülés minden szinten a Las Galletas partjáról
A szárazföld felől is megközelíthető, bár a Las Galletas partjáról sokkal kényelmesebben el lehet ide jutni. Mindössze másfél mérföldnyi hajóút után a Montaña Amarilla elszigetelt öblében vetünk horgonyt. Mivel az áramlatok gyengék, az átlagos mélység 15, a legnagyobb mélység pedig 25 méter, így ez a merülés minden képzettségi szintű búvár számára elérhető. A zátonyok barlangjainak és párkányainak sötétjében catalufák és murénák rejtőznek. A körülötte elterülő homokos aljzaton kertészangolnákkal, lepényhalakkal és angyalcápákkal találkozhatunk.